Diari Oficial de la Generalitat Valenciana


Sumari del DOGV 6960, del 07-02-2013 (2013/1207)

RESOLUCIÓ de 8 de gener de 2013, del president de l'Institut Valencià de Competitivitat Empresarial (IVACE), per la qual es deleguen competències en el director adjunt de l'IVACE en matèria d'energia.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6960

Data del DOGV
:   07-02-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/1207


Data del document
:   08-01-2013

Organisme emissor
:   Institut Valencià de Competitivitat Empresarial

Tipus de document
:   Resolució

RESOLUCIÓ de 8 de gener de 2013, del president de l'Institut Valencià de Competitivitat Empresarial (IVACE), per la qual es deleguen competències en el director adjunt de l'IVACE en matèria d'energia. [2013/1207]  
Pel Decret Llei 7/2012, de 19 d'octubre, del Consell, de Mesures de Reestructuració i Racionalització del Sector Públic Empresarial i Fundacional de la Generalitat, es va modificar la denominació i els fins de l'Institut de la Xicoteta i Mitjana Indústria de la Generalitat Valenciana (IMPIVA), i va passar a denominar-se Institut Valencià de Competitivitat Empresarial i a assumir els àmbits competencials de l'Agència Valenciana de l'Energia (AVEN) i de les mercantils Societat per a la Promoció de les Instal·lacions Industrials (SEPIVA) i Institut Valencià de l'Exportació, SA (IVEX) i la seua filial, entitats la supressió i extinció de les quals es va preveure en eixa mateixa disposició.  
Posteriorment, pel Decret 4/2013, de 4 de gener, del Consell, es va aprovar el Reglament d'Organització i Funcionament de l'Institut Valencià de Competitivitat Empresarial (IVACE), del qual l'article 9 establix que l'entitat s'organitza en direccions adjuntes dependents del director general, la titularitat del qual l'exercixen els/les directors/es generals amb competències en matèria d'energia i internacionalització de la Conselleria, i que la seua gestió s'integrarà per les unitats administratives que aprove el Consell de Direcció.   
Mentres l'esmentada estructura no es materialitze, i una vegada integrada en l'IVACE, a tots els efectes, l'extinta AVEN, a fi d'aconseguir una major eficàcia i agilitat en les tasques de gestió, de direcció i executives, resulta oportú que el president de l'Entitat, atenent a la competència per raó de la matèria, delegue una sèrie de competències sobre les funcions que se li atribuïxen originàriament al director adjunt d'IVACE que per la seua condició d'òrgan directiu de la Conselleria té les competències en matèria d'energia.   
De conformitat amb el que preveu l'article 63 de la Llei 5/1983, de 30 de desembre, del Consell, amb el que establixen els articles 13 i 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en exercici de les competències conferides per l'article 4 del Reglament de l'IVACE, resolc:  
  
Primer  
Delegar, en el director adjunt de l'IVACE, que per la seua condició d'òrgan directiu de la conselleria té les competències en matèria d'energia, les facultats que, com a òrgan de contractació es conferixen a la presidència de l'entitat en l'article 4.2.d del Reglament de l'IVACE, exclusivament quant al mencionat àmbit material de competències i fins una quantia de 60.000,00 euros (IVA exclòs).  
  
Segon  
Esta delegació de competències s'entén amb caràcter transitori, i produirà efectes fins a l'aprovació d'organigrama de l'IVACE i de les unitats administratives en què quedarà integrada l'entitat, tot això sense perjuí que, en qualsevol moment, l'òrgan delegatori puga revocar-la o avocar el coneixement i resolució de qualsevol assumpte o expedient dels compresos en esta.  
  
Tercer  
Les resolucions o actes administratius que s'adopten en virtut d'esta delegació indicaran esta circumstància i s'entendran dictades per l'òrgan delegatori.  
Excepte autorització expressa d'una llei, no podran delegar-se les competències que s'exercisquen en virtut d'esta delegació.  
  
Quart  
Esta resolució produirà efectes des del mateix dia de la seua data.  
  
  
València, 8 de gener de 2013.- El president: Máximo Buch Torralva.